

VLADA REPUBLIKE HRVATSKE

Zagreb, 2. veljače 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o obavljenim revizijama učinkovitosti gospodarenja komunalnim otpadom na području Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

KLASA:

URBROJ:

Zagreb,

**PREDSJEDNIKU HRVATSKOGA SABORA**

Predmet: Izvješće o obavljenim revizijama učinkovitosti gospodarenja komunalnim otpadom na području Republike Hrvatske

- mišljenje Vlade Republike Hrvatske

Veza: Pismo Hrvatskoga sabora, KLASA: 021-03/22-09/83, URBROJ: 65-22-03 od 22. prosinca 2022.

 Na temelju članka 122. stavka 2. Poslovnika Hrvatskoga sabora (Narodne novine, br. 81/13, 113/16, 69/17, 29/18, 53/20, 119/20 - Odluka Ustavnog suda Republike Hrvatske i 123/20), Vlada Republike Hrvatske o Izvješću o obavljenim revizijama učinkovitosti gospodarenja komunalnim otpadom na području Republike Hrvatske godinu daje sljedeće

**M I Š L J E N J E**

 Vlada Republike Hrvatske predlaže Hrvatskome saboru da prihvati Izvješće o obavljenim revizijama učinkovitosti gospodarenja komunalnim otpadom na području Republike Hrvatske, koje je predsjedniku Hrvatskoga sabora u skladu s odredbom članka 16. Zakona o državnom uredu za reviziju (Narodne novine, broj 25/19) dostavio Državni ured za reviziju, aktom Klasa: 026-01/22-01/1, Urbroj: 613-01-01-22-16 od 19. prosinca 2022.

 Također, Vlada Republike Hrvatske ističe da nalazi revizije ispravno identificiraju ključne probleme i daju preporuke i naloge radi povećanja učinkovitosti gospodarenja otpadom. U pogledu utvrđenih nedostataka Vlada Republike Hrvatske ističe da su se već uložili i da se ulažu znatni napori u rješavanju svih ključnih pitanja s ciljem unaprjeđivanja sustava gospodarenja otpadom u Republici Hrvatskoj. Također, Ministarstvo gospodarstva i održivog razvoja, kao i Fond za zaštitu okoliša i energetsku učinkovitost dostavili su Državnom uredu za reviziju Plan provedbe naloga i preporuka kao i izvještaje o provedbi istih.

 Za svoje predstavnike, koji će u vezi s iznesenim mišljenjem biti nazočni na sjednicama Hrvatskoga sabora i njegovih radnih tijela, Vlada je odredila ministra gospodarstva i održivog razvoja izv. prof. dr. sc. Davora Filipovića, državne tajnike izv. prof. dr. sc. Marija Šiljega, Milu Horvata, Ivu Milatića i Hrvoja Bujanovića.

 PREDSJEDNIK

 mr. sc. Andrej Plenković